กบข.-ยัวซ่าจัดแคมเปญส่วนลดแบตเตอรี่
กบข.จับมือยัวซ่าและบี-ควิก อัดแคมเปญรับส่วนลดแบตเตอรี่100บาท
30 พ.ย. 2553

กบข.จับมือยัวซ่าและบี-ควิก อัดแคมเปญรับส่วนลดแบตเตอรี่100บาท
นางสาวโสภาวดี เลิศมนัสชัย เลขาธิการ กองทุนบำเหน็จบำนาญข้าราชการ (กบข.) เปิดเผยว่า กบข.ได้ร่วมกับบริษัท ยัวซ่า แบตเตอรี่ ประเทศไทย จำกัด (มหาชน)และบริษัท บี-ควิก จำกัดมอบส่วนลดแบตเตอรี่ให้กับสมาชิก กบข. เมื่อสมาชิกซื้อแบตเตอรี่ ยัวซ่า รถยนต์ ที่ศูนย์บริการ บี-ควิกทั้ง 67 สาขาทั่วประเทศโดยจะได้รับส่วนลดทันที 100 บาท เพียงสมาชิก กบข.แสดงบัตรเท่านั้นซึ่งส่วนลดดังกล่าวเริ่มตั้งแต่วันที่ 1 ธันวาคม 2553 ถึง 31 มีนาคม 2554
นอกจากนี้สมาชิก กบข.ยังสามารถร่วมรายการโปรโมชั่นประจำเดือนได้ซึ่งรายละเอียดโปรโมชั่น Nationwide campaign มีดังนี้ เมื่อซื้อแบตเตอรี่ ยัวซ่า  ข้างในกล่องแบตเตอรี่จะได้รับบัตรยัวซ่าลักกี้การ์ด จำนวน 1 ใบและให้สมาชิก กบข.ขูดแถบรหัสด้านหลังบัตรออกแล้วพิมพ์รหัสดังกล่าวตามด้วยหมายเลขทะเบียนรถยนต์(ที่ติดตั้งแบตเตอรี่)ส่ง SMS มาที่หมายเลข 4535333 มีสิทธิลุ้นรับโชค 2 ชั้น
สำหรับโชคชั้นที่ 1 จะได้รับสิทธิประกันอุบัติเหตุส่วนบุคคลซึ่งจะได้รับการติดต่อกลับภายใน 15 วันหลังจากได้ส่ง SMS เสร็จเรียบร้อยแล้ว และโชคชั้นที่ 2 จะได้รับสิทธิลุ้นรางวัล รถยนต์ TOYOTA CAMRY HYBRID รุ่น HV จำนวน 1 รางวัล มูลค่า 1,599,000 บาท กล้องดิจิตอล Nikon รุ่น Coolpix L110BK จำนวน 5 รางวัลๆละ 9,990 บาท รวมมูลค่า 49,950 บาท
นอกจากนี้ยังมีรางวัล GPS ยี่ห้อ Garmin จำนวน 10 รางวัลๆละ 7,900 บาท รวมมูลค่า79,000 บาท โทรศัพท์มือถือ Sumsung รุ่น One TV จำนวน 20 รางวัลๆละ 4,300 บาท รวมมูลค่า 86,000 บาท